Wong Hon Wai

Wong Hon Wai () merupakan ahli politik dari DAP. dan dilahirkan pada 1 Mac 1973 di Air Itam, George Town, Pulau Pinang.
Beliau merupakan Ahli Parlimen bagi Bukit Bendera sejak 10 Mei 2018.

Biodata
Beliau mendapat pendidikan di Sekolah Rendah Kong Min Pusat, Air Itam dan Sekolah Menengah Chung Ling, Air Itam. Beliau menyambung pengajian dalam bidang sains komputer di Universiti Kebangsaan Malaysia dan memperolehi Ijazah Sarjana Muda Sains Komputer pada tahun 1997. Beliau kemudiannya memulakan kerjayanya sebagai seorang jurutera teknologi maklumat. Sementara beliau bertugas sebagai jurutera teknologi maklumat, beliau juga melanjutkan pelajaran dalam bidang undang-undang dan memperolehi Ijazah Sarjana Muda Jurisprudens dari Universiti Malaya pada tahun 2014. Beliau memperoleh Sijil Amalan Guaman pada tahun 2005. Beliau selanjutnya memperolehi kelayakan sebagai seorang penguambela dan peguamcara di Mahkamah Tinggi Malaya pada 20-07-2007. Beliau juga memperolehi Master in Economic Management dari Universiti Sains Malaysia pada 2022.  

Wong Hon Wai telah menyertai Parti Tindakan Demokratik (DAP) pada tahun 1997. Beliau juga merupakan penasihat undang-undang kepada beberapa badan sosial. Beliau dipilih sebagai Ahli Dewan Undangan Negeri Pulau Pinang bagi Air Itam pada pilihan raya umum 8 Mac 2008.

Keluarga
Wong Hon Wai telah berkeluarga dan dikurniakan 3 orang anak.

Biodata WONG HON WAI

Pendidikan 

1. Mendapatkan pendidikan di sekolah dalam kawasan Air Itam: SRJK (C) KONG MIN PUSAT (1980-1985), SMJK CHUNG LING (1986-1992)

2. Sarjana Muda Sains Komputer (UKM-1997)

3. Sarjana Muda Jurisprudens (UM-2004)

4. Sijil Amalan Guaman (2005)

5. Master in Economic Management (USM-2022)

Jawatan Dalam Kerajaan Negeri Pulau Pinang

1. Ahli EXCO Perancang Bandar dan Desa, Perumahan dan Kesenian (2008-2013)

2. Pengerusi Lembaga Muzium dan Balai Seni Lukis Pulau Pinang (2009-2014)

3. Ahli Lembaga George Town World Heritage Incorporated 

4. Timbalan Pengerusi Pendidikan Cina Negeri Pulau Pinang 

5. Ahli Dewan Undangan Negeri (sejak 2008)

6. Pengerusi Backbenchers Dewan Undangan Negeri Pulau Pinang (Julai 2013-Mac 2014)

7. Pengerusi Public Accounts Comittee, Penang State Legislative Assembly (Julai 2013-Mac 2014)

8. Setiausaha Politik kepada Ketua Menteri Pulau Pinang (Mac 2014 hingga Mei 2018)

9.  Ahli Parlimen Bukit Bendera (Sejak Mei 2018)

Kerjaya Profesional

1. Jurutera Sistem di kilang-kilang Multinational di Bayan Lepas (1997-2006)

2. Pelatih Peguam (2006-2007)

3. Peguambela & Peguamcara Mahkamah Tinggi Malaya (2007-2008)

4. Sepenuh masa dalam pentadbiran awam dan politik (sejak 2008)

Kerjaya Politik

1. Ahli Dewan Undangan Negeri (2008-2018)

2. Ahli EXCO Perancang Bandar dan Desa, Perumahan dan Kesenian (2008-2013)

3. Ahli Parlimen Bukit Bendera (2018-2022)

3. Pengerusi DAP Cawangan Air Itam

4. Bendahari DAP Pulau Pinang

Rujukan

Anggota Parti Tindakan Demokratik
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Ahli politik Malaysia berketurunan Cina